recursal/SuperWikiNEXT-32B huggingface dataset:
***Falsophaeopterus*** er en slekt av lysbiller. Disse insektene har fått sitt navn ettersom de er istand til å frambringe lys.

Utseende
--------

Hannene er middelsstore, avlange, røde og svarte lysbiller med kamformede antenner.

Levevis
-------

Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker. De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.

De spesielle lysproduserende organene er plassert på bakkroppen. Larvene lyser nok som en advarsel til rovdyr om at de kan inneholde giftige kjemikalier. Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.

Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.

Utbredelse
----------

Artene lever i Sørøst-Asia.

Systematisk inndeling
---------------------

  

**Treliste**
* Orden **biller** (Coleoptera)
	+ Underorden  **Polyphaga**
		- Overfamilie  **Cantharoidea**
			* Familien **lysbiller** (Lampyridae Fleming, 1821)
				+ underfamilie **Ototretinae** McDermott, 1964
					- * slekten ***Falsophaeopterus*** Pic, 1911
							+ *Falsophaeopterus bicoloratus* (Wittmer, 1938)
							+ *Falsophaeopterus cheesmanae* (Wittmer, 1964)
							+ *Falsophaeopterus fruhstorferi* Pic, 1911
							+ *Falsophaeopterus jacobsoni* Pic, 1927
							+ *Falsophaeopterus ruficollis* (Wittmer, 1964)
							+ *Falsophaeopterus wittmeri* Pic, 1936

Referanser
----------

Litteratur
----------

Eksterne lenker
---------------

* *Artikkelen er ikke koblet til Wikidata*
***Godwulf-manuskriptet*** er en amerikansk detektivroman skrevet av Robert B. Parker. Boken ble første gang utgitt i USA i 1973 og ble oversatt til norsk i 1988.

Sammendrag
----------

Dette er den første romanen i serien om Spenser, en privatetterforsker i Boston. Spenser får i oppdrag å lete etter et gammelt manuskript, som har gitt romanen sin tittel. Det er stjålet fra et universitet i Boston. En av hans ledetråder fører ham til Terry Orchard, en rik kvinne med problemer som nå er medlem av venstreradikal universitetsgruppe. Han antar at hun har informasjon om det stjålne manuskriptet. Senere om natten får han en telefon fra henne hvor hun ber om hjelp, og når han finner henne står hun over sin døde venns lik og er øyensynlig høy på noe. Oppgaven blir da å bevise at hun er blitt lokket i en felle.

Hovedpersonen Spenser er en typisk detektiv med vittige replikker som drikker en god del, dreper to muskelmenn, går til sengs med en mor og en datter innenfor 24 timer.

Karakterer i *Godwulf-manuskriptet*
-----------------------------------

* Spenser: Privatetterforsker i Boston
* Terry Orchard: Mistenkt som morder
* Lt. Martin Quirk: Boston politidepartement
* Sgt Belson: Boston politidepartement
* Vince Haller: Advokat
* Joe Broz: Mafia-sjef
* Brenda Loring: Kjæreste

Utgivelsesdetaljer
------------------

* 1973, USA,*The Godwulf Manuscript*, Houghton Mifflin Company Boston, ISBN ukjent, Hardback «Book Club Edition»

* 1988, Norge, *Godwulf-manuskriptet*, Pocketbok, ISBN 8205121133
Portal: Danmark

**Kris Stadsgaard** (født 1. august 1985) er en dansk fotballspiller som spiller for den danske klubben FC København. Han er sønnen av den danske dommeren Knud Stadsgaard. 
Stadsgaard er beskrevet som en rask midtstopper som er god på hodet og som er flink til å lese spillet.

Klubbkarriere
-------------

### Nordsjælland

Han debuterte for FC Nordsjælland i 2002-2003-sesongen. Han klarte å spille seg inn på laget i 2004-2005-sesongen, men skadeproblemer gjorde at de neste to sesongene ble et mareritt. Det var derfor overraskende da Reggina før 2007-2008-sesongen kjøpte ham for ca. kr. 12 millioner.

### Reggina

Han ble aldri noe førstevalg i Italia, og kom på kant med klubbledelsen etter å ha nektet utleie. Den norske klubben Rosenborg la merke til det og kjøpte ham 29. mars 2008 for ca. 4 millioner kr.

### Rosenborg

Stadsgaard gjorde sin debut som innbytter for Rosenborg borte mot Strømsgodset, et oppgjør som endte med 3-2 tap.

### Málaga

Den 31 August 2010 signerte han en fire-års kontrakt med Málaga. Han debuterte den 12. september 2010 mot Zaragoza. Stadsgaard scoret sitt første offisielle la liga mål 16.10.2010 mot Real Madrid, Málaga tapte kampen 1-4.

### FC København

I januar 2012 ble kontrakten med Málaga terminert og han var klubbløs noen dager. Interessen var stor både fra Rosenborg Ballklub, FC København og flere mindre spanske klubber.

Han ble klar for FC København den 25. januar 2012. Han skrev under på en kontrakt ut 2016-sesongen.

Landslagskarriere
-----------------

I 2005 spilte Stadsgaard to kamper for det danske U20-landslaget.

Den 12. august 2009 debuterte han for A-landslaget i en vennskapskamp mot Chile. Det var ikke den beste debutkampen da han hadde skyld i Chiles andre mål.

Referanser
----------

1. ↑  «Kanonsalg for FCN». Bold.dk. 28.08.2007. Besøkt 29. mars 2008.
2. ↑  «Her er RBKs nye stopper». Tips - Sport og spill. Arkivert fra originalen 20. juni 2010. Besøkt 29. mars 2008.
3. ↑  «Klar for Rosenborg». Adresseavisen. Besøkt 29. mars 2008.

Eksterne lenker
---------------

* (en) Kris Stadsgaard – UEFA Rediger på Wikidata

* (en) Kris Stadsgaard – Transfermarkt Rediger på Wikidata

* (en) Kris Stadsgaard – national-football-teams.com Rediger på Wikidata

* (en) Kris Stadsgaard – WorldFootball.net Rediger på Wikidata

* (en) Kris Stadsgaard – FootballDatabase.eu Rediger på Wikidata

* (en) Kris Stadsgaard – Soccerway Rediger på Wikidata

* (da) Kris Stadsgaard – Dansk Boldspil-Union Rediger på Wikidata

* (en) Kris Stadsgaard – FBref Rediger på Wikidata

* (es) Kris Stadsgaard – as.com Rediger på Wikidata
* Spillerprofil på RBK.no
* Spillerprofil på RBKweb.no

| * v
* d
* r
FC København – 2022/2023 |
| --- |
| 
* 1 Grabara
* 2 Diks
* 3 Vavro
* 5 Khotsjolava
* 6 Sørensen
* 7 Claesson
* 8 Bergmann Jóhannesson
* 9 Gonçalves
* 10 Zeca
* 11 Babacar
* 12 Lerager
* 14 Cornelius
* 15 Daramy
* 17 Mukairu
* 19 Jelert
* 20 Boilesen
* 21 Johnsson
* 22 Ankersen
* 23 Amoo
* 25 Larsson
* 27 Lund Jensen
* 29 Karamoko
* 30 Haraldsson
* 33 Falk
* 36 Clem
* 40 Bardghji
* 41 Dithmer

Hovedtrener: Neestrup
Assistenttrener: Madsen
 |


|  |  |
| --- | --- |
| Oppslagsverk/autoritetsdata | Prabook
 |
**Krishna Prasad Bhattarai** (også kjent som **«KP»**, født 1924, død 4. mars 2011) var tidligere statsminister i Nepal og leder av Nepals Kongressparti.

K.P. Bhattarai har vært statsminister to ganger:

* Fra 19. april 1990 til 26. mai 1991.
* Fra 31. mai 1999 til 22. mars 2000.

K.P. Bhattarai var med på å stifte Nepals Kongressparti, og satt i fengsel under demokratiopprøret i 1950 til 1951.

Han var president i nasjonalforsamlinga (speaker) i 1959 til 1960 og blei fengsla etter kong Mahendras statskupp i desember 1960.

Han var president i kongresspartiet fra 1976 til 1996, og etter B.P. Koiralas død i 1982 var han med i troikaen som B.P. på dødsleiet utpekte til å lede kongresspartiet, sammen med *Ganesh Man Singh* og B.P.s yngre bror G.P. Koirala.

Under overgangsregjeringa etter seieren over det kongelige diktaturet i Jana Andolan 1990 var han statsminister første gang, og han var Kongressens statsministerkandidat foran valget i 1991. Men da han overraskende blei slått ut av det nye kommunistpartiet UMLs unge og ukjente partisekretær Madan Kumar Bhandari, og dermed ikke blei valgt inn i parlamentet, kunne han ifølge den nye grunnlova ikke sitte i regjeringa lenger, og G.P. Koirala blei statsminister.

Utover 1990-tallet blei rivaliseringa mellom K.P. Bhattarai og G.P. Koirala stadig voldsommere og førte flere ganger til at regjeringer utgått av Kongresspartiet falt. Dette var også grunnlaget for at Bhattarai måtte gå av etter at han var blitt statsminister for 2. gang i 1999, og enda en gang blei han erstatta av erkefienden G.P. Koirala.

K.P. Bhattarai kom etterhvert til å støtte Koiralas andre rival Sher Bahadur Deuba, men han fulgte ikke Deuba da han forlot kongressen i partisplitten i 2002. Etter dette har han ikke spilt noen stor politisk rolle.

Ved avslutninga av demokratopprøret Jana Andolan 2006 da kong Gyanendra skjønte at spillet var tapt, skal han ha tilbudt K.P. Bhattarai statsministerposten. K.P. var først positiv, men fikk kraftige advarsler fra partikolleger og andre, og trakk seg.

He died 4th march 2011 at 86 years old.

Se også
-------

* Nepals Kongressparti
* Bishweshwar Prasad Koirala
* Girija Prasad Koirala
* Sher Bahadur Deuba
* Nepal - liste over statsministre
* Nepal - liste over konger av Shah-dynastiet
* Kong Mahendra Bir Bikram Shah
* Kong Birendra Bir Bikram Shah Dev
* Kong Gyanendra av Nepal
* Jana Andolan 1990

Referanser
----------

1. 1 2   Munzinger Personen, Munzinger IBA 00000019794, besøkt 9. oktober 2017[Hentet fra Wikidata]
2. ↑   www.myrepublica.com, arkiv-URL web.archive.org[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** ISNI **·** Munzinger (iba)
 |
MS «Expedition» i Godthul
Kart over Sør-Georgia som viser Godthuls plassering
**Godthul** er en bukt på nordkysten av øya Sør-Georgia i Sør-Atlanteren. Bukta er 1,6 km lang og ligger mellom Cape George og Long Point. I 1908 etablerte Bryde & Dahls Hvalfangerselskap et flytende hvalkokeri i bukta, og Godthul var det eneste stedet på Sør-Georgia i hvalfangsttiden hvor det ikke var slakting og koking av hval på land. Det ble anlagt kai, et par skur og et vannverk på land.

I perioden 1917-22 var den ingen virksomhet i Godthul, da det flytende kokeriet ble flyttet til Sør-Shetlandsøyene. I løpet av 1920-årene gikk fangsten ned og selskapets eget utstyr var i ferd med å bli foreldet og selskapets lisens til å drive hvalfangstvirksomhet på Sør-Georgia i ferd med å utløpe. Driften i Godthul ble avviklet i 1929. 

Godthul fikk sitt navn etter en bukt på øya Veierland i Vestfold.

Referanser
----------

1. ↑  
Tom Schandy (2001). *Syd Georgia - kongenes øy*. Tønsberg. s. 32.

|  |  |
| --- | --- |
| Oppslagsverk/autoritetsdata | GeoNames **·** GNIS
 |
Sumbaramere i en *mashoof*
**Sumparabere** (arabisk: عرب الأهوار, *ʻArab al-Ahwār*) eller **Maʻdān** (معدان) kalles en folkegruppe som bor i sumpmarkene omkring elvene Eufrat og Tigris i det sørlige Irak og langs Shatt al-Arab og ellers langs grensen mot Iran.

Hovedområdet er sør for byen Al-Amarah og øst for byen Nasiriyah. Dette en gang meget fruktbare område er ofte blitt kalt *Edens hage*. Hovednæringen er fiske fra båter av tre eller takrør, og dyrking av ris og meloner.

Denne gruppen arabere består av folk av mange forskjellige stammer og stameføderasjoner, som for eksempel *Āl Bū Muḥammad*, *Ferayghāt*, *Shaghanbah* og *Banī Lām*. Flertallet er sjiamuslimer og et mindretall var mandeere - de siste i stor grad fordrevet på grunn av overgrep og forfølgelser av wahhabier og salafister. Sump-arabernes spesielle kultur er preget av deres tilpassing til sumpenes naturressurser. Mange av sumpenes innbyggere måtte flytte unna da våtområdene ble drenert under og etter opprørene i Irak i 1991.

Litteratur
----------

* Wilfred Thesiger: *Die Brunnen der Wüste*. Malik, München 2002, ISBN 3-89029-225-9

Referanser
----------

1. ↑   Arkivert 7. august 2013 hos Wayback Machine.

Filmer og dokumentasjoner
-------------------------

* Iraks Garten Eden - Der Sumpf der Hoffnung (Dokumentation, Großbritannien 2010)

Eksterne lenker
---------------

* Haur al-Hammar, das Sumpfgebiet im Süden des Irak mit Bildern auf den folgenden Seiten.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Godwin Patrick Olu Obasi** (født 24. desember 1933 i Ogori, Nigeria, død­ 3. mars 2007 i Abuja, Nigeria) var generalsekretær i Verdens meteorologiorganisasjon (WMO) fra 1984 til 2003.

Obasi hadde utdannelse i matematikk og fysikk fra Canada. Han tok doktorgraden i meteorologi ved Massachusetts Institute of Technology i USA i 1963. For avhandlinga fikk han Rossby-prisen. Han arbeidde ved det nigerianske meteorologiske instituttet noen år, og deretter ved Universitetet i Nairobi. I 1978 flytta han til Genève for å overta stillinga som leder av opplæringsavdelinga i WMO. 

På verdensmeteorologikongressen i 1983 blei han valgt til generalsekretær med tiltredelse 1. januar 1984. Han blei gjenvalgt fire ganger og blei til slutt utnevnt til generalsekretær emeritus. 

Hans spesialfelt innen forskning var atmosfærisk dynamikk med hovedvekt på den vestafrikanske monsunen.

Obasi var leder for WMO i en periode da globale klimaendringer blei et aktuelt tema. Han var sentral i forhandlingene rundt flere internasjonale klimaavtaler og ved etableringa av FNs klimapanel.

Referanser
----------

1. 1 2 3 4   www.climdev-africa.org, besøkt 9. august 2022[Hentet fra Wikidata]
2. 1 2   Mathematics Genealogy Project[Hentet fra Wikidata]
3. ↑   www.aasciences.africa[Hentet fra Wikidata]

Kilder
------

* «In memory of former the WMO Secretary-General Professor Godwin Patrick Olu Obasi», på nettstedet Diva International; besøkt 10. oktober 2015

|  |  |
| --- | --- |
| Oppslagsverk/autoritetsdata | VIAF **·** MGP
 |
**Hanno Pevkur** (født 1977) er en estisk politiker. Han har siden juli 2022 vært Estlands forsvarsminister. Han representerer Det estiske reformpartiet.

Han er utdannet jurist og har praktisert som advokat og arbeidet i den offentlige forvaltningen.

Fra 2005 til 2007 var han medlem av bystyret i Tallinn og rådgiver for justisminister Rein Lang. I 2007 ble Pevkur første gang valgt inn i Riigikogu.

Pevkur var sosialminister, justisminister og innenriksminister i Andrus Ansips og Taavi Rõivas’ regjeringer fra 2009 til 2016. Pevkur overtok midlertidig som leder i Det estiske reformpartiet da Rõivas måtte gå av høsten 2017, men stilte ikke som lederkandidat på det påfølgende partilandsmøtet. Han stilte seg i stedet bak Kaja Kallas som ny partileder.

Pevkur er president i det estiske volleyballforbundet, medlem av Estlands olympiske komité og tidligere visepresident i det internasjonale volleyballforbundet.

Referanser
----------

1. ↑   Eesti spordi biograafiline leksikon, ESBL athlete ID Hanno\_Pevkur, besøkt 9. oktober 2017[Hentet fra Wikidata]
2. ↑   Estlands forretningsregister, besøkt 20. april 2023[Hentet fra Wikidata]
3. 1 2 3 4 5  «Minister of Defence Hanno Pevkur» **(engelsk)**. Estlands forsvarsministerium. Besøkt 20. april 2023.
4. ↑  «Pevkur not to run for Reform lead again, Kallas not announcing yet» **(engelsk)**. ERR. 13. desember 2017. Besøkt 20. april 2023.

|  |  |
| --- | --- |
| Oppslagsverk/autoritetsdata | VIAF
 |
**IPdrum** var et norsk teknologiselskap innen mobil voice-over-ip eller mobil internettelefoni. De hadde hovedkontor i Oslo, med avdelingskontor i Pune, India. 

Deres første produkt *IPdrum Mobile Skype Solution* fikk betydelig internasjonal oppmerksomhet. Ved hjelp av en ekstra mobiltelefon koblet til PC-en er brukeren tilgjengelig på Skype over alt hvor det finnes GSM-dekning. Den ekstra mobiltelefonen fungerer som et brohode mellom brukerens PC og GSM-nettet. Brukeren har dermed full tilgang til Skype- og SkypeOut-funksjonalitet fra sin mobiltelefon.

*IPdrum Mobile Skype Solution* ble utviklet som bevis på at konseptet var gjennomførbart rent teknisk sett. Nå er andre generasjon kommet. Selskapets nye flagskip heter *IP VoiceLink* og ble presentert for verden på Von messen i Berlin, november 2006. Dette er en stand-alone USB-enhet og krever ingen ekstra mobiltelefon slik første generasjon av produktet gjorde. Med *IP VoiceLink* vil selskapet vise at løsningen også kan fungere med flere IP-operatører. Ved lansering i Norge, Sverige og England 1. desember støtter løsningen Skype, men med tiden vil de også levere støtte for GoogleTalk og Windows Live Messenger.

Eksterne lenker
---------------

* Offisielt nettsted Rediger på Wikidata
* Artikkel på digi.no
* Artikkel om IPdrum i DinSide
* Artikkel om IPdrum i Computerworld
* Artikkel om IPdrum på Studenttorget.no

|  |  |
| --- | --- |
| Oppslagsverk/autoritetsdata | VIAF
 |
**Hanno den store** var en rik kartagensk hærfører, politiker og jordeier i det 3. århundre f.Kr.

Hannos velstand var basert på landområder han eide i Nord-Afrika, og under den første punerkrigen ledet han fraksjonen i Karthago som var i mot å fortsette krigen mot Roma. Han foretrakk å fortsette å erobre territorium i Afrika fremfor å føre en sjøkrig mot Roma som ikke ville gi ham noen fordeler. I disse forsøkene møtte han motstand i den karthagenske generalen Hamilcar Barca. Hanno demobiliserte den karthagenske marinen i 244 f.Kr. og gav romerne tid til å gjenoppbygge sin marine og til slutt beseire Karthago i 241 f.Kr.

Etter krigen nektet Hanno å betale leiesoldatene som hadde blitt lovet penger og belønninger av Hamilcar. Leiesoldatene gjorde opprør og Hanno tok kontroll over den karthagenske arméen i et forsøk på å beseire dem. Hans forsøk slo feil og han gav kontrollen over hæren tilbake til Hamilcar. Til slutt samarbeidet de om å slå ned opprøret i 238 f.Kr.

Hans kallenavn «den store» fikk han antagelig for sine erobringer blant Karthagos afrikanske fiender, og han fortsatte å være motstander av krig med Roma, som nødvendigvis måtte inkludere marinemanøvrer. Under den andre punerkrigen ledet han den proromerske fraksjonen i Karthago og forhindret at det ble sendt forsyninger til Hamilcars sønn, Hannibal, etter hans seier i slaget ved Cannae. Etter Karthagos nederlag i slaget ved Zama i 202 f.Kr. var han blant ambassadørene som ble sendt for å fremforhandle en fredsavtale med romerne.

Referanser
----------

1. ↑   www.livius.org[Hentet fra Wikidata]
2. ↑  (no) Hanno den store i Store norske leksikon
3. ↑  Hanno the Great; Livius.org

  


| * v
* d
* r
Kjente kartagenere |
| --- |
| 
* Adherbal
* Aurelius av Karthago
* Carthalo
* Dido
* Hamilcar
* Hamilcar Barca
* Hannibal
* Hannibal Gisco
* Hannibal Monomachus
* Hanno den eldre
* Hanno den store
* Hannibal Monomachus
* Hanno sjøfareren
* Hanno, sønn av Bomilcar
* Hasdrubal Barca
* Hasdrubal Gisco
* Hasdrubal den rettferdige
* Himilco
* Mago
* Mago Barca
* Maharbal
* Perpetua og Felicitas
* Sofonisba

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND
 |
**iPhone 8** og **iPhone 8 Plus** er smarttelefoner utviklet og markedsført av Apple Inc. De utgjør den ellevte generasjonen iPhone-telefoner og ble lansert 12. september 2017, samtidig med den mer avanserte iPhone X, i Steve Jobs Theater i Apple Park. Telefonene ble tilgjengelige for kjøp 22. september 2017, som etterfølgere til iPhone 7 og iPhone 7 Plus.

iPhone 8-modellene introduserte en bakside av glass, men ellers var designet likt tidligere modeller. Nytt var blant annet mulighet for induktiv lading, raskere prosessor og forbedret kamera og skjerm. iPhone 8 og iPhone 8 Plus har det meste av den indre maskinvaren felles med iPhone X.

Telefonene fikk blandet mottagelse. Kritikere roste at induktiv lading var lagt til og den nye Apple A11-prosessoren, men kritiserte det aldrende designet på telefonene.

Bilder
------

* iPhone 8 (sølv, til venstre) og iPhone 8 Plus (gull, til høyre)iPhone 8 (sølv, til venstre) og iPhone 8 Plus (gull, til høyre)
*

Referanser
----------

1. ↑  «iPhone 8 har ingen klare ulemper, men vi hadde ønsket mer». *Tek.no*. 19. september 2017. Besøkt 23. juli 2019.

Eksterne lenker
---------------

* Offisiell nettsted


|  |  |
| --- | --- |
| Oppslagsverk/autoritetsdata | GND
 |
**Leishenshan-sykehuset** (kinesisk: 雷神山医院, pinyin: *Léishénshān Yīyuàn*, «Tordengudsykehuset») er et nødsykehus bygd fra 25. januar 2020 i bydistriktet Jiangxia i den kinesiske storbyen Wuhan. Det ble satt i drift den 6. februar 2020.

Likesom Huoshenshan-sykehuset (bygd fra 23. januar 2020) ble Leishenshan-sykehuset et spesialsykehus for pasienter som ved koronavirusepidemien 2019/2020 var blitt smittet med koronaviruset SARS-CoV-2. Vedtaket om å bygge sykehuset ble fattet 25. januar 2020 i et møte i Wuhans epidemikontrollsentrum.

Verken Huoshenshan- eller Leishenshan-sykehuset har sine navn etter sin beliggenhet, men fra vesener fra kinesisk mytologi. *Leishen* (雷神) eller *Leigong* (雷公) er tordenguden. Tordenguden er en straffende og mer fryktet enn tilbedt guddom som straffer skyldige mennesker, men som også kan utdrive onde ånder.

Referanser
----------

1. 1 2   .  Manglende eller tom `|tittel=` (hjelp)

Eksterne lenker
---------------

* (en) Leishenshan Hospital – kategori av bilder, video eller lyd på Commons
**iPhone 5s** er den syvende versjonen av Apples iPhone og etterfølgeren til iPhone 5. iPhone 5s ble annonsert 10. september 2013 i Cupertino i California og lansert 20. september 2013. I Norge ble iPhone 5s lansert 25. oktober 2013. Smarttelefonen ble levert med en 64-bits Apple A7 system-on-chip, og er dermed verdens første smarttelefon med fullverdig 64-bits-arkitektur. Den ble også levert med en spesialtilpasset versjon av iOS 7. Alle iPhone-modeller fra og med iPhone 5s støtter iOS 12, og man vil ifølge Apple oppleve ytelsesforbedringer og et mer responsivt brukergrensesnitt med iOS 12.

Touch-ID
--------

iPhone 5s' største oppdatering fra iPhone 5 er fingeravtrykkssensoren Touch-ID. Fingeravtrykkssensoren er plassert bak hjemknappen og av den grunn har hjemknappen blitt redesignet. Knappens overflate er laget av laserskåret safirglass, og sender et bilde av fingeren til en sensor som leser av fingeravtrykket. Plassert rundt hjemknappen er en ring av rustfritt stål som registrerer fingeren, vekker sensoren, og forbedrer signal-til-støy forholdet. Deretter blir fingeravtrykket lest av programvaren, godkjent, og iPhonen blir da låst opp. Ved siden av å låse opp telefonen, kan Touch-ID også brukes til å godkjenne kjøp i App Store og i iTunes Store. Alternativt kan man bruke en tallkode i stedet for Touch-ID, og man må skrive inn tallkoden etter omstart av telefonen.

Kamera
------

iPhone 5s har et 8 megapiksel kamera med en større bildesensor og blenderåpning enn forgjengeren. Kamerasensoren har et 15% større pikselområde med 1,5 mikrometer piksler. iPhone 5s er derfor mer lysfølsomt enn iPhone 5, og panorama-funksjonen er også raskere enn på den foregående modellen. Kameraet kan også ta opp video i «sakte kino». Denne funksjonen tar opp 720p-video i 120 bilder per sekund, og avspiller videoen i en fjerdedels hastighet. Ifølge produsenten er også blits-funksjonen forbedret, og seriebildemodus er også en ny funksjon.

Tekniske spesifikasjoner
------------------------

| Størrelse/vekt |
| --- |
| Høyde: 123,8 mm |
| Bredde: 58,6 mm |
| Dybde: 7,6 mm |
| Vekt: 112 g |

Bilder
------

* 
* 
*

Se også
-------

* iPhone 5
* iPhone SE

Referanser
----------

1. ↑  Apple (2019). «iOS 12 - Apple». Apple.com. Besøkt 11. mars 2019.

Kilder
------

* «Apple: Norsk dato er klar for iPhone 5s». Side3.
* «Apple presenterer iPhone 5s – Verdens mest fremtidsrettede smarttelefon». Apple.

* «Apple presenterer iPhone 5s – Verdens mest fremtidsrettede smarttelefon». Apple.
* «Fremgang. Alltid like vakkert». Apple.
* «iSight. Hele verdens favorittkamera. Av gode grunner». Apple.
* «Test: Apple iPhone 5S». Dinside.no. Arkivert fra originalen 18. januar 2014.

Eksterne lenker
---------------

* Offisielt nettsted Rediger på Wikidata

* (en) IPhone 5S – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Leith Hill** er en høyde sørvest for Dorking i England. Den er det høyeste punkt i det sørlige England, 292 moh.. 

Området eies av National Trust, og det er anlagt stier gjennom rik fauna. På toppen står et tårn bygget i det 18. århundre, med god utsikt mot London og Den engelske kanal. På en klar dag kan man se tretten grevskap fra tårnet.

Høyden er et viktig historisk sted: Det var her at Æthelwulf av Wessex, faren til Alfred den store, slo danene som var på vei mot Winchester etter å ha plyndret Canterbury og London.

Leith Hill Tower
----------------

Tårnet er i 1900-talls gotisk stil. Det ble bygget under navnet *Prospect House* 1765–1766 av Richard Hull, eieren av Leih Hill Place. Målet hans var å øke høyden til tusen fot; høyden er i seg selv 965 fot. Tårnet er 65 fot høyt, det vil si omkring 20 meter. 

Det ble bygget med to rom, som ble pent møblert. Over døren ble det plassert en innskrift på latin som fortalte at Hull ikke hadde bygget det bare til egen glede, men også for at andre skulle nyte det. Han tilbød besøkende prospektglass, en slags små teleskop, slik at de kunne få fullt utbytte av utsikten. 

Da Hull døde i 1772 ble han etter eget ønske stedt til hvile under tårnet. Han var sikker på at jorden ved dommedag vil bli snudd på hodet, og ble derfor gravlagt opp-ned. Alt løsøre, samt vinduer og dører ble fjernet fra tårnet, som så ble stående å forfalle. Da det begynte å bli fylt opp av sammenrast bygningsmateriale ble inngangen murt igjen. 

I 1864 bestemte en herr Evelyn fra Wotten Hall seg for å åpne den igjen, men den store mengden sammenrast betong gjorde dette vanskelig. Han fikk derfor bygget et sidetårn, slik at man kunne komme til toppen. 

Tårnet ble fullstendig restaurert av National Trust i 1984. En butikk ble åpnet i det nedre rommet, og tårnet er åpent for publikum flere dager i uken.

Eksterne lenker
---------------

* National Trusts informasjon om Leith Hill

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** GeoNames
 |
**Leiv Sigmund Bakketeig** (født 27. august 1938) er en norsk lege og epidemiolog.

Bakketeig avla medisinsk embedseksamen (cand.med.) ved Universitetet i Bergen i 1963, og etter tre år som distriktslege i Selje, begynte han sin forskerkarriere ved Universitetet i Bergen, der han var aktiv i oppbyggingen av Medisinsk fødselsregister.

I 1977 ble han professor i epidemiologi og sosialmedisin ved Universitetet i Trondheim, og bygget opp et forskningsmiljø innen fagområdet epidemiologi. I 1983-84 ledet han et hovedutvalg, oppnevnt av Sosialdepartementet, som vurderte tiltak for å bedre helsearbeid knyttet til svangerskap, fødsel og nyfødtperioden.

I 1986 ble Bakketeig invitert til å bygge opp en ny avdeling for epidemiologi ved Folkehelseinstituttet (Statens institutt for folkehelse). Bakketeig satte i gang en rekke prosjekter, blant andre en undersøkelse av seksualvaner i den norske befolkningen. Dette ble viktig kunnskap i arbeidet for å forebygge hiv/aids. Han var også helt sentral i arbeidet for å etablere den store *Mor og barn-undersøkelsen*, der han var den første prosjektlederen.

I 1998 ble Bakketeig professor i epidemiologi ved Syddansk Universitet, der han var ansatt til 2005. Han har også hatt flere utenlandsopphold som gjesteforsker bl.a. ved Yale University, National Institutes of Health i USA og ved University of Western Australia. Han har også vært benyttet som rådgiver av Verdens helseorganisasjon.

Han hadde i 2005 publisert ca. 230 artikler i fagtidsskrifter.

Bakketeig ble i 2015 utnevnt til ridder av 1. klasse av St. Olavs Orden. Han er æresmedlem av Norsk forening for epidemiologi. og innvalgt medlem av Det Kongelige Norske Videnskabers Selskab i Trondheim.

Bakketeig er gift med professor i kvinnehelse Berit Schei (født 1950).

Referanser
----------

1. ↑  *Utnevnelser til St. Olavs Orden.* kongehuset.no, 31. august 2015. (besøkt 19. oktober 2015)
2. ↑  *Norsk forening for epidemiologi. Æresmedlemmer av NOFE*. Foreningens hjemmeside. Arkivert 1. desember 2015 hos Wayback Machine. (besøkt 19. oktober 2015)

Eksterne lenker
---------------

* Truls Synnestvedt, *Medisinmannen fra Os* i Bergens Tidende den 22. mars 2005 (besøkt 20. oktober 2015)
* 

* (no) Publikasjoner av Leiv Bakketeig i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
**Hans Anton Førde** (født 23. september 1895, død 3. februar 1978) var en norsk fagforeningsmann, redaktør og politiker (NKP).

Han var malersvenn, hadde teknisk aftenskole, et halvt års handelskurs og fire år i læra i malerfaget.

Førde ble fagorganisert i 1914, og medlem av Arbeiderpartiet i 1920. Ved den store splittelsen i partiet i november 1923 fulgte han det nystiftede Norges Kommunistiske Parti. Han var formann i Tromsø NKP og i Troms distrikt av NKP. Fra 1922 var han også medlem av Tromsø bystyre. I årene 1933–1934 var han redaktør for NKP-avisen *Troms Arbeiderblad*. Han meldte seg ut av NKP i 1947.

I fagbevegelsen satt han som formann i sin fagforening, og som medlem av hovedstyret i Norsk Bygningsarbeiderforbund 1923–1927. Fra 1927 til 1929 var han sekretør i Tromsø faglige samorganisasjon.

Referanser
----------

1. ↑  Side 88. Einhart Lorenz: *NKPs presse i 1920-årene*, *Tidsskrift for arbeiderbevegelsens historie* 1/1979, side 75 - 92. Pax, Oslo ISBN 82-530-0957-7
2. ↑  «Hans Førde, 82 år gammel veteran i Tromsø». *Klassekampen*, 28. desember 1977.
3. ↑  *Førde, Hans*, Bind III, *Arbeidernes leksikon*, Arbeidermagasinets forlag, Oslo (1934)

Portal: Litteratur
Tepranillodruer i Penedès
Distriktets lokalisering i Catalonia

**Penedès** *Denominació d'Origen* er et vindistrikt i Catalonia i Spania. Distriktet ligger umiddelbart vest for Barcelona, med byen Vilafranca del Penedès som sentrum. Distriktet er mest kjent for sin musserende cava, men produserer også hvitviner og en del rødvin.

Historie
--------

Arkeologiske funn bekrefter at vinframstilling har en lang forhistorie i området – sannsynligvis tilbake til fønikiske bosettinger i 6. århundre f.Kr.

Distriktet hadde stor vineksport også under maurernes herredømme i middelalderen, og på 1800-tallet åpna det seg nye, store markeder for vin fra Penedès i forbindelse med spansk kolonisasjon i Sør-Amerika.

På slutten av 1800-tallet opplevde også Penedès ødeleggende angrep av phylloxera. Det førte til at vinbøndene skifta ut tradisjonelle sorter med mer resistente hvite, og i sin tur til at produksjonen av cava kom i gang fra 1870-tallet. Seinere er røde sorter kommet tilbake i visst monn, men utgjør fortsatt en underordna del av arealet.

Druesorter
----------

Vinmarkene strekker seg fra det lavtliggende slettelandet i Baix Penedès opp mot de høgereliggende åsene i Alt Penedès, og oppviser dermed en uvanlig stor variasjon i sortsutvalg.

Nede på den varme og relativt nedbørrike kystsletta finner en typisk spanske svarte druer som (Garnacha, Tempranillo, Cabernet Sauvignon og Cariñena, mens Xarel·lo og Macabeo dominerer i innlandet. Vinbøndene i Penedès er kjent for å eksperimentere med planting av franske og tyske sorter, derfor kan en finne betydelige innslag av Muscat d’Alexandrie, Chenin Blanc og Chardonnay, såvel som Riesling og Gewürztraminer. i Alt Penedès finner en vinmarker helt opp til 800 moh. og her er den lokale Parellada den dominerende sorten.

Eksterne lenker
---------------

* Offisiell hjemmeside for Penedès "Denominación de Orígen" Arkivert 26. mai 2013 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** BNE
 |
Christianshavns torv i andre halvdel av 1700-tallet. Tugt- og Børnehuset tegnet av Philip de Lange ses til venstre.
Christianshavns Torv, 1875.
**Christianshavns torv** er en sentral firkantet plass i bydelen Christianshavn i København. Den skjæres gjennom av hovedgaten Torvegade. Christianshavn metrostasjon har nedganger på plassen.

Den islandske «bøsseskytte» (dvs artillerist) Jon Olafsson forteller i sine erindringer at da han første gang kom til København i 1615, fantes ikke Knippelsbro. Skulle man fra byen over til Amager, måtte man ta fergen som gikk fra fergebroen for enden af Store Færgestræde. Vel fremme ved Amager la båten til kai ved **Kivnæs**, der Christianshavn Torv ble anlagt få år senere. Navnet Kivnæs skyldtes all kivingen blant fergepassasjerene som kjempet om å få plass om bord.

Torget er tegnet inn i Johan Semps planlegging av den befestede bydelen i 1617 for Christian IV, og plassert på det høyeste punktet på øyen Refshalen. Plassen fungerte som grønnsakstorg i årene 1868-88, opprinnelig reservert for amagerbøndene, men det kom også gartnere fra andre steder.

Torget ble hetende **Børnehustorvet** da Børnehuset ble flyttet dit fra 1662 og rasphuset fra 1739–42 av Philip de Lange (fra 1790 kalt Tugt-, Rasp- og Forbedringshuset) og senere Christianshavns Straffeanstalt eller Kvindefængslet (oppført 1864–65 av N.S. Nebelong) på østsiden av plassen. Fengselet ble revet i 1928 og i 1930 avløst av *Lagkagehuset* (= Bløtkakehuset) tegnet av Edvard Thomsen.

På torget står granittskulpturen, Grønlandsmonumentet, utført av Svend Rathsack (1885-1941).

Referanser
----------

1. ↑  «*Jon Olafssons oplevelser som bøsseskytte*». Arkivert fra originalen 23. januar 2021. Besøkt 16. januar 2021.
2. ↑  Jan Møller: *Borger i Christian 4.'s København* (s. 94), forlaget Sesam, Viborg 1988, ISBN 87-7324-641-7
3. ↑
4. ↑
5. ↑

Eksterne lenker
---------------

* Gravearbeid rundt 1928
* Filmopptak fra 1935

Portal: Danmark
**Glokalisering** (fra engelsk, *glocalisation*) er et teleskopord sammensatt av **glo**balisering og lo**kalisering**. Begrepet uttrykker at globalisering ikke er en enveisprosess og ikke fungerer så ensrettende som en kan få intrykk av. Glokalisering spiller på hvordan kulturell, økonomisk og politisk globalisering nedfeller seg i lokale forhold. Dermed tar lokal kultur opp i seg internasjonal kultur, samtidig som den beholder eget særpreg.

Innen næringslivet betyr ordet å tilpasse internasjonale produkter lokale forhold. Som når McDonald's i India serverer lammeburger, fremfor storfeburgerne resten av verden spiser.

Ordet oppstod på 1980-tallet fra det japanske ordet *dochakuka* som opprinnelig refererte til å tilpasse jordbruk til lokale forhold. Senere ble ordet tatt i bruk som forretningsstrategi i japansk bedriftskultur i betydningen å tilpasse produkter rettet mot det globale markedet til lokale forhold. Men begrepet og ble først popularisert i engelsk språk av sosiologen Roland Robertson på 1990-tallet, og senere drøftet av Zygmunt Bauman.

Se også
-------

* Internasjonalisering

Referanser
----------

1. ↑  bt.no Globalisering for nybegynnere 29.12.2008

Litteratur
----------

* Thomas Hylland Eriksen *Globalisering åtte nøkkelbegreper*, 2008 ISBN 9788215013817

Eksterne lenker
---------------

* Ordlista för 00-talet: GLOKAL[*død lenke*] (Sydsvenskan, 10.2.01)

|  |  |
| --- | --- |
| Oppslagsverk/autoritetsdata | Encyclopædia Britannica
 |
«***Christiania by anlegges***» er et skillingstrykk. Det oppgis ikke hvem som er tekstforfatter eller komponist.

Teksten
-------

**1.**En dag Kong Christian den fjerde dinerte i Victoria,  

det var naturligvis en ære og Persen selv gikk til og fra,  

mens kongen nøt de lekre retter, asparges, avkokt laks og fugl,   

Til P. A. Larsens etiketter, så sa han til Stattholder Juel:  

Jeg er så opplagt og så glad i dag  

hva om vu nu anla idag byen Christiania.  

  

**2.**Vi må ha fatt i noen karter så går det hele som en lek,  

de sendte straks en fiks oppvarter til Deichmanske bibliotek,  

av Persen låner vi en spade, jeg selv vil gjøre første stikk.  

Og Annen Akershus brigade skal sørge for litt hornmusikk  

send bud til Sandviken etter Ole Olsen  

be lille Ole kle seg i kjole.  

  

**3.**Så gikk de ned til Vippetangen og grov et hull i største hast,  

musikken intonerte sangen: Kong Christian sto ved høyen mast,  

og alle Oslos små koketter seg flakket om Hans Majestet.  

De visste at små amouretter var kongen spesialitet,  

Kong Christian nikkede til pikebørnene  

knep dem så litt i ørene, de er så forførende.  

  

**4.**Vi byen verge må for farer, sa Kongen, for som De nok vet  

så lenge Tredveårskrigen varer kan ingen være trygg på fred,  

rundt i byen som en barrikade han bygget opp en mektig voll  

og byens aller første gate ble oppkalt etter Tordenskjold.  

Der er så gu ikke no å vente på for der skal jo monumentet stå,  

som de er så spente på.  

  

**5.**Da Kongen hadde endt sitt virke han kravlet opp med stønn og sved,  

til vekteren i Vår Frelsers kirke og skuede på byen ned.  

Hva vi har gjort må man beundre vi greier ikke mer min venn,  

i dette syttende århundre men hva der ennu står igjen,  

det greier Håkon den syvende en gang i det tyvende,  

så går det flyvende.

Kilder
------

* Oldemors visebok av Eli Støre Erichsen, Cappelen 1976
Undergrunnsbanenettet i Pyongyang.
**Chollimalinja** er en undergrunnslinje på Pyongyangs undergrunnsbane i Nord-Korea. Den andre er Hyŏksin-linja.

Chollimalinja går fra Puhung stasjon i sør til Pulgunbyol stasjon i nord. Lengden er 12 km. Konstruksjonen startet i 1968 og den første delen av linja som da var 7,5 km lang og hadde seks stasjoner åpnet 6. september 1973, mens den offisielle åpningen skjedde 18. september. Linja ble senere utvidet fra Ponghwa til Puhung, en strekning som ble åpnet 10. april 1987.

Togdepotet ligger ved Pulgunbyol og banen følger i stor grad gatene Podunamu, Kaeson, Sungni og Yonggwang.

Den delen av linja som går fra Ponghwa til Puhung er også kjent som *Mangyongdae-linja* fordi ikke fortsetter sørover som først planlagt, men gjør en sving vestover nord for Taedongelva i retning av Mangyongdae, som er det offisielle fødestedet til den avdøde nordkoreanske presidenten Kim Il-sung.

Pyongyangs to undergrunnslinjer møtes ved stasjonene Jonu/Jonsung. Ved flere av stasjonene er det tilslutningsmulighet til trikk og trolleybuss.

Stasjoner
---------

Fra nord til sør:

* Pulgunbyol (Røde stjerne) (붉은별역) – vogndepot
* Jonu (Kamerat) (전우역) – mulighet for overgang til Hyŏksinlinja
* Kaeson (Triumferende retur) (개선역)
* Tongil (Gjenforening) (통일역)
* Sungni (Seier) (승리역)
* Ponghwa (Signallys) (봉화역)
* Yonggwang (Ære) (영광역) – sluttpunkt for utlendinger – overgang til Pyongyang jernbanestasjon
* Puhung (Rehabilitering) (부흥역) – startpunkt for utlendinger

| * v
* d
* r
Pyongyangs undergrunnsbane |
| --- |
| Chollimalinja | Puhung **·** Yonggwang **·** Ponghwa **·** Sungni **·** Tongil **·** Kaeson **·** Jonu **·** Pulgunbyol **·** (Stasjoner listet fra sør til nord) |  |
| Hyoksinlinja | Kwangbok **·** Konguk **·** Hwanggumbol **·** Konsol **·** Hyoksin **·** Jonsung **·** Samhung **·** Kwangmyong (stengt) **·** Rakwon **·** (Stasjoner listet fra vest til øst) |
| Kategori:Pyongyangs undergrunnsbane |

Portal: Korea
Pastellkritt
Den danske dikteren Jens Baggesen portrettert i pastellmaleri av Christian Horneman 1806
**Pastell** brukes både om en serie avdempede fargetoner i rosa, lyseblått, lyserødt og lysegult, og om en spesiell type fargekritt som gir noe av det samme hvitaktige skjæret når det kommer på papiret som pastelltegning eller pastellmaleri.

Pastellfargene som farger kommer på moten med noen års mellomrom til klær, møbler, interiør og dekorasjonsgjenstander. Rosa antrekk og dekor for pikebabyer og lyseblått til gutter er et eksempel på dette.

Pastellkrittegning er en spesiell form for tegning, der underlaget oftest er grovt tegnepapir. Dersom en bruker farget papir, vil denne fargen spille med i den ferdige tegningen. Streken kan gjøres fin, ved å spisse krittet eller brekke av en bit for å få en skarp kant, men en lar den ofte bli bred. Større flater kan fargelegges ved å bruke siden av krittet. Fargeblanding skjer direkte på papiret.

Pastelltegninger støver lett, og krittet sitter i stor grad løst inntil det er fiksert. Noen kunstnere misliker fiksativbruk, fordi det forandrer på tegningen etter at de fant at «slik skal den være».

Fra 1970-årene av lyktes det å binde pastellfargepigmenter til en voks-oljebasis. Dermed ble de første kunstnerisk brukbare oljepastellfargestiftene til. De setter seg av som pastellaktige farger, men kan smøres ut som oljefarger og er varige med «riktig» fiksativ.

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** NKC
 |
Japansk ferjebåt med kvinnelige passasjerene på et havnested. Utseendet på chokibune er omtrent det samme.
**Chokibune**, også omtalt som **Chokkibune**, var en vanlig og åpen båt for ferjevirksomhet og mindre ærender på de japanske elvene i Edo-perioden 1603-1868 og Meiji-perioden 1868-1912. Den var gjerne brukt som taxibåt på elvene mellom landet og fornøyelsesbåtene.

Til tross for størrelsen har båten spring mot en meget lang og slank forstevn som sluttet i været høyt hevet over resten av skroget. Som de fleste japanske elvefartøyene har chokibunen flatt bunn, men også en enkel konstruksjon som mot akter sluttet i et lav tverrspeil med bordgangene som «vinger». Båttypens karakteristiske trekket, den meget iøynefallende forstevnen, har alltid vært en japansk særegenhet på de fleste båttyper fra gammelt av. Ordet *chokki* eller *choki* betyr støttann av et villsvin, og *bune* betyr båt.

På tverrspeilet lå en fordypning kalt et «vrikkehull» som er kjent i Norge på de norske prammene for bruk av en enslig åre. Åren som forresten var noe spesielt utformet for størst mulig effekt, ble lagt der for at roeren skal kunne vrikke seg framover. Denne teknikken for roing har vært kjent på de japanske øyene i mange århundrer og brukt endog på mye større havgående fartøyer. Åren kalles yuloh og var oppfunnet i Kina. Åren som på japansk het *ro*, er relativt komplisert i oppbygning i forhold til de vestlige årene.

Eksterne lenker
---------------

* Tegning av en chokibune, en yakatabune og deretter en yanebune
* Japanske båter, Chokkibune
Glomfjorden, og lengre ut Meløyfjorden, sett fra fylkesvei 17.
**Glomfjorden** (pitesamisk: *Klubmávuodna*) er en fjord i Meløy kommune i Nordland. Fjorden starter i vest mellom Gjersholmen på Meløy i nord og Vassdalsvik i sør og strekker seg 19 kilometer østover til Fykan i bunnen av fjorden.

Øst for Meløya ligger øyene Skjerpa og Mesøya på nordsiden av fjorden. Glomneset er et langt og smalt nes som stikker ut i fjorden fra fastlandet øst for Mesøya. Mellom disse går sundet Eidet nordover til Ørnes. Sandåvika ligger på østsida av Glomneset og i denne bukten ligger bygdene Sandåga og Neverdal. Litt lenger sørøst ligger grenden Selstad. Tettstedet Glomfjord ligger på nordsiden, helt inne i fjorden. Selve bunnen av fjorden ender i en fjellvegg ved Fykan som stiger 883 meter nesten rett til værs.

I Fykan ligger Glomfjord kraftstasjon, kjent for aksjonen «Operasjon Muskedunder» i september 1942 da kommandosoldatar tok seg over fjellet frå Bjærangsdalen og saboterte planlagt aluminiumsproduksjon i Glomfjord ved å sprenge rørgater til kraftstasjonen[]. 

Fylkesvei 17 går langs nordsiden av fjorden. Mellom Gjersholmen og Vassdalsvik, samt nordover til Ørnes, går det ferger.

Referanser
----------

1. 1 2  Glomfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Nordisk jegertrap** er den vanligste skytegrenen for leirdueskyting i Norge,[] og konkurranser arrangeres av klubber tilsluttet Norges Jeger- og Fiskerforbund. Skytebanen er utstyrt med en kastemaskin som kaster leirduene ut en og en om gangen i varierende vinkler. Det konkurreres i jegertrap over hele Norge med NM i jegertrap som sesongens høydepunkt.

Klasser
-------

Jegertrap har klasseinndelinger, både etter alder og skytenivå. Det kan benyttes hagle i kaliber 12, 16 eller 20, og med 24 grams stålladning.[]

Gjennomføring
-------------

Skytterne står i en halvmåneformet linje bak kastemaskinen, og det skytes annenhver gang, totalt 5 skudd per standplass. Et stevne består av mellom 25 og 100 skudd, og dermed altså 5 til 20 standplasser. Skytteren starter med hagla i «jegerposisjon» med kolben i hoftehøyde. Skytteren kan ikke bevege våpenet før leirduen kommer til syne.

Se også
-------

* IPSC Shotgun World Shoots
* ISSF olympisk skeet
* ISSF olympisk trap

Referanser
----------

1. ↑  «Skytegrener». *www.njff.no* **(norsk nynorsk)**. Arkivert fra originalen 16. juli 2019. Besøkt 16. juli 2019.
Christiania Søforsikringsselskab ble stiftet 24.02.1847 under navnet *Søforsikringsselskabet i Christiania*. Dette var det første sjøforsikringsselskapet i hovedstaden. Pådriverne for å opprette selskapet var Foreningen Handelens Venner i Christiania. Hans Faye ble valgt til selskapets første ordfører. Blant selskapets største aksjonærene var A. Gruning & Co (Fayes selskap), Thos. Joh. Heftye, J.L.Tiedeman, Andreas Tofte, Jacob Dybwad, Hans Gulbranson, Oluf Onsum, Christian Strøm og J. H. Swchensen.

Navnet Christiania Søforsikingsselskab ble først offisielt i 1890. Selskapet hadde imidlertid brukt navnet i lang tid før det ble vedtatt.

I 1889 gikk Christiania Søforsikingsselskab sammen med flere andre nordiske forsikringsselskaper og stiftet The United Marine Insurance Companies of Scandinavia. Dette selskapet skulle fungere som et kaskoagentur for tegning i London. Prosjektet ble imidlertid kortvarig og Christiania Søforsikingsselskab trakk seg ut i 1892.

Fusjonering og navneendring
---------------------------

I 1964 ble Christiania Søforsikingsselskab Forsikrings-Aktieselskapet Poseidon. Nytt navn på selskapet ble Forsikringsaksjeselskapet Christiania Sø og Poseidon. Selskapet endret igjen navn i 1977 til Aksjeselskapet Christiania Sø og Poseidon.

I 1979 ble selskapet fusjonert inn i A/S Custos.

Arkivet
-------

Regnskapsbøker fra selskapets første periode (1847-1885) befinner seg på Aust-Agder kulturhistoriske senter.

Referanser
----------

1. ↑  Lorange, K. (1947). «Selskapets opprettelse». *Christiania Søforsikringsselskab: Trekk av selskapets virksomhet: 1847-1937*. Oslo: Christiania Søforsikringsselskab. s. 23. «blant de største aksjonærene...»
2. ↑  K. Lorange: Christiania Søforsikringsselskab – Trekk av selskapets virksomhet 1847-1937 (1937)
3. ↑

Eksterne lenker
---------------

* (no) Arkiv etter Christiania Søforsikringsselskab på Arkivportalen
| Medaljeoversikt |
| --- |
| Konkurrerte for Sør-Koreas flagg Sør-Korea |
| Kjelkehockey |
| Paralympiske vinterleker |
| Bronse | 2018 Sør-Koreas flagg Pyeongchang | Kjelkehockey |
| VM i kjelkehockey |
| Bronse | 2017 Sør-Koreas flagg Gangneung | Kjelkehockey |

**Choi Si-woo** (født 12. november 1996) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og en VM-bronsemedalje.

Bakgrunn
--------

Chois funksjonshemming skyldes en fallulykke da han var 19 år gammel, der han måtte amputere den ene foten. Han begynte med kjelkehockey i 2015, og debuterte på det sørkoreanske landslaget samme år.

Idrettskarriere
---------------

Choi deltok i Nagano Cup 2017 i Japan, der Sør-Korea vant. Han deltok i VM i kjelkehockey 2017, der Sør-Korea fikk bronse, etter at de slo Norge 3-2 i bronsefinalen. 

I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.

Referanser
----------

1. ↑  Pyeongchang2018.com - *Athlete Profile - CHOI Si Woo* Arkivert 2. april 2018 hos Wayback Machine. besøkt 2. april 2018.

Eksterne lenker
---------------

* Profil hos Pyeongchang 2018 Arkivert 2. april 2018 hos Wayback Machine. (PL 2018)